מוגבלות בראייה חברתית – 13.6.2018

שירלי: היי לכולם. בעבור אילנה שנמצאת פה לראשונה, ניצן היתה שנה שעברה, לא השנה,

כל הזמן אנחנו מדברים שצריך להיפגש איתכם ולעשות הידוק קשרים נוסף. אסביר את הקונטקסט, מה שקורה פה, יש לנו מרבית מי שנמצא בחדר כרגע סטודנטים שנמצאים אצלנו חלקם לתואר שני, חלקם לדוקטורט, בתחום עבודה סוציאלית ומלכ"רים. הרצאות פתוחות לקהל הרחב, מי שרוצה להגיע הדלת פתוחה בשמחה. עקיבא, היית אצלנו פעם אחת, ./5,

עקיבא: ראיתי את הפרסום ובאתי.

שירלי: אנו מתחילים. הנושא היום הוא נושא של טכנולוגיה נגישה בעידן דיגיטלי, תרומה לשילוב בחינוך. גם טכנולוגיה זה סופר חשוב, גם כל השילוב בחינוך זה סופר-סופר חשוב, מה קורה היום בחינוך, לאן הולכים. בתור התחלה נשמע את אילנה בניש, מורשת נגישות שירות, הערכת נגישות אינטרנט. ניצן צליק מגרעין סמ"ן בעברית, שתדבר מה זה גרעין סמ"ן מאיפה מגיעים וכן הלאה. פותחת את הבמה, נשאיר זמן לדיון ושאלות.

אילנה: רואים את המצגת היטב? (כן). שלום לכולם. כבוד גדול לי להיות כאן. במהלך שנים אחרונות אני מלווה גם את אוניברסיטה העברית בתהליך הטמעת נגישות לאינטרנט, והעברתי כאן גם הדרכה, או שתיים. וגם בדקתי מספר אתרי אינטרנט של האוניברסיטה, אז בקצרה אודותיי. אני מורשת נגישות שירות, יועצת לארגונים שחייבים בביצוע התאמות נגישות בשירות, בהתאם לתקנות שוויון זכויות לאנשים עם מוגבלות, התאמות נגישות שירות מ-2013, ותחום ההתמקדות שלי הוא אינטרנט, והנגשת מידע. וזה תחום שאני עוסקת בו מ-2009, כפי שתראו בהמשך, אני חווה אותו גם ברמה אישית וגם ברמה מקצועית. וזה בגדול אודותיי. חשבתי קצת לשתף אתכם על מה שעבר עליי במהלך הלימודים בחיי, מבחינת שילוב וטכנולוגיה מסייעת. אז קודם כל מבחינת שילוב אני חושבת שלא הייתי מגדירה עצמי כמישהו עם בעיות שילוב, היו רגעים טובים ופחות טובים. לכן אתמקד בתחום של טכנולוגיות סיוע. בבית ספר תיכון וביסודי נעזרתי בעיקר בטלוויזיה במעגל סגור (טמ"ס), כתב מוגדל, וניסו ללמד אותי ברייל, לא הלך. סירבתי ללמוד ברייל, ולא התחברתי לנושא הזה בכלל. בתואר ראשון – אָה כן – לפני תואר ראשון, ללמוד ברייל זה מבחינתי היה להגיד שאני חריגה. ולא הייתי מוכנה לכך. אז זאת היתה גם אחת הסיבות. בתואר ראשון אני למדתי גם תואר ראשון ושני באוניברסיטה הפתוחה, שם הסתייעתי בעיקר בספרים מוקלטים, שסיפקה לי עמותת על"ה. והתחלתי לעבוד קצת עם המחשב בתואר ראשון, בנוסף לכל שאר האבזרים שציינתי, טמ"ס וכתב גדול אם היה צריך. אבל בעיקר בעיקר זה היה ספרים מוקלטים ועבודה על המחשב, האינטרנט נכנס, ובעצם אז התחלתי את ההיכרות המעמיקה יותר עם עולם האינטרנט.

בתואר שני, תואר שני באוניברסיטה הפתוחה לפני עשור היה יחסית חדש מאוד, וחומרי הלימוד לא היו מוקלטים כלל. ולהקליט ספר, קורס, במיוחד ספרים שהם בממוצע 1000 עמודים, כל קורס לוקח בין 8 חודשים לשנה. ואמרתי שזה לא ריאלי, בחיים לא אסיים את התואר הזה. החלטתי שאני מנגישה לעצמי את חומרי הלימוד. אספר על תהליך זה, כי זה תהליך שבעיניי חשוב מאוד כדי להבין בכלל מאיפה הגעתי לעניין הזה.

במהלך תואר שני בעודי עובדת על כתיבת עבודת תזה, שהנושא הוא הערכת נגישות של פורמטים דיגיטליים לתלמידים עם לקויות ראייה ועיוורון במערכת החינוך, התחלתי ללמוד קורס מורשים לנגישות שירתו, שם גם לא היו כל החומרים נגישים, במיוחד חלק מהספרים. מקווה שהיום המצב הרבה יותר טוב, אני מדברת על לפני 4 שנים, מצאתי עצמי עובדת על הנגשת חומרי הלימוד לעצמי. אני מוכרחה לציין שהתקדמות הטכנולוגית עדיין יש הרבה סוגיות של שמירה על זכויות יוצרים, ונתקלתי בלא מעט התנגדויות מהוצאות לאור, נתקלתי בהרבה התנגדות לספק לי את הספרים בעצם. וזה לפעמים הסתיים גם בוויכוח מאוד רציני, עם הוצאות לאור, ועם הגורמים השונים באוניברסיטאות. זה משהו שמאוד ציער אותי.

עקיבא: באיזה פורמט? לא הכוונה לקנות את הספר, זה בפורמט ממוחשב שאפשר לעבוד איתו.

אילנה: נכון מאוד. התנגדות היתה להעביר את חומרי הלימוד כקובצי PDF מבוססי טקסט חי, שאוכל לקרוא בהם עם קורא מסך. והיתה לזה התנגדות מאוד רצינית, ואני מבינה את החששות ורוצה גם להראות איך אפשר כן לייצר חומרי לימוד דיגיטליים מוגנים מפני העתקה.

אז נמשיך לשקף הבא. איך אפשר בעצם להנגיש חומרי לימוד וקריאה. יש כמה שיטות מהפרימיטיביים ביותר, הנגשה באמצעות כתב מוגדל, שהדפים הופכים להיות או יותר גדולים או ספרים הופכים לעבים מאוד, בכל מקרה, זה משבש את המראה של הספר, לא נעים להסתובב עם כזה דבר בתיק, וכן הלאה.

יש את הקלטת חומרי לימוד, הקלטת חומרי לימוד זה בעצם בהתחלה על גבי קלטות, בהתחלה על גבי תקליטורים, יכול להיות שישתכללו ויעבירו דרך שירותי ענן או בדרכים הרבה יותר נוחות. החיסרון בהקלטה לפחות מנקודת ראותי, מניסיוני אישי, היה קשה גם להקשיב וגם לסכם, היה צריך לעצור כל הזמן לסכם, לחזור אחורה לכמה שניות או דקות אחורה, היתה המון התעסקות סביב טכנולוגיה. וזו דרך נוספת,. יש כמובן המרה לכתב ברייל למי שמורגל, היום ניתן להמיר כל חומר לימוד לכתב ברייל. וכמובן שכיום יש נושא הנגשת חומרי לימוד בקבצים דיגיטליים, ביישומי מיקרוסופט אופיס, גוגל דוקס אדובי וכן הלאה. אדבר יותר מאוחר על בעצם התהליך או מרכיבים של נגישות שבעצם הם מאפיינים את פלטפורמות הגדולות.

טוב. אני – פה בעצם אני ממשיכה את סיפור אישי שלי, רוצה לספר לכם שקורס ממוצע בסביבות 1000 דף, לפחות באוניברסיטה הפתוחה, מתארת לעצמי שגם כאן ובאוניברסיטאות אחרות זה המון חומר. מה שהייתי עושה, מבקשת לפני תחילת כל סמסטר, חודש לפני, הייתי מבקשת שישלחו לי את הספרים, נוסעת לאופיס דיפו, ופשוט מעבירה עליהם גיליוטינה, מכשיר שהופך את הספרים לדפים נפרדים ולא ספר, מפרק את הספר הכרוך. הייתי חוזרת הביתה, מסדרת הכל בקלסרים, שמרדפים, מתחילים לסרוק דף דף עמוד עמוד, למחשב. ואז הייתי מעבירה על זה תוכנת OCR, תוכנה שמפענחת הופכת תווים אופטיים בתמונה, הופכת אותם לתווים אופטיים של טקסט חי. באותם ימים התוכנות האלה היו בראשית דרכן והמרה לעברית היתה מאוד-מאוד בעייתית, והיה צריך לשבת לתקן שעות על גבי שעות שגיאות כתיב ושגיאות עימוד. וגם בסופו של יום לא הייתי מקבלת את התוצרים בצורה מושלמת.

עכשיו, רק כדי להבין במהלך התואר השני שלי, למדתי 12 קורסים בערך, כל קורס אלף עמודים בממוצע, תעשו חשבון. ואני לא מדברת על מאמרים בנוסף שהייתי צריכה לקרוא או ספרים לעבודת התזה ולעבודות סמינריוניות, שתי עבודות.

זה היה תהליך ארוך מייגע ומפרך, אבל גם מאוד-מאוד מלמד. כשהבנתי בעצם שזה לא תקין שסטודנט צריך להנגיש לעצמו את חומרי הלימוד, החלטתי שאני מתחילה לעזור גם לסטודנטים אחרים וגם בעצם התחלתי באופן אקטיבי יותר להיות פעילה בתחום הנגשת חומרי לימוד ולא רק בפן הטכני אלא גם בנושא של קידום מדיניות לשיפור המצב הקיים למעשה.

והנושא של הנגשת אתרי אינטרנט היה בשבילי אז משהו התחלתי או יותר נכון לא הייתי עוסקת בזה באופן רשמי. מה שהטריד את מנוחתי בשנים אלה, זה נושא של הנגשת חומרי לימוד וקריאה, ויותר מאוחר נכנסתי לתחום אינטרנט.

אז באמת יש לנו היום הרבה מאוד אתגרים, עדיין אין תאימות מושלמת, אבל הטכנולוגיות המסייעות שיש היום הן משפרות את חיינו בצורה בלתי רגילה, באמת. בלי טכנולוגיה מסייעת אני לא יודעת אם הייתי יכולה להגיע בכלל לאיפה שאני היום. השימוש באינטרנט, בתוכנות מחשב, באפליקציות סלולר, בעזרי ניווט, שבעצם מאפשרים היום לומר לי איפה אני נמצאת, להנחות אותי לפחות לסייע לי להבין את הדרך. כל אמצעים האלה הם אמצעים שהיום משתמשים בהם גם תלמידים במערכת החינוך, גם סטודנטים במוסדות השכלה גבוהה. באמת הטכנולוגיה מבחינתי היא זו ששינתה את חיי, והיא מתקדמת הרבה יותר מהר מכל חקיקה רגולציה והסדרה עצמית. לפחות מהניסיון שלי, שוב.

אוקיי. אני עכשיו חוזרת טיפה אחורה. ואני רוצה בסרטון בשקף הבא יש סרטון, ובסרטון הזה אני מדגימה איך אפשר לקרוא קובץ דיגיטלי בפורמט PDF, שהוא מוגן ונגיש לחלוטין למשתמש בתוכנה קוראת מסך. בואו נראה את הסרטון, אני מוציאה את אוזנייה, מנתקת אותה, והסאונד יעבור לרמקולים. בואו נראה.

צור: זה חדש, לא? אני מתכוון לסריקה של PDF.

אילנה: שמעתם מה אמר הקורא מסך? חשוב לי, כבר בפתיח הקורא מסך אומר שזה קובץ מוגן.

הקדמה למדריך הנגשת מסמכים דיגיטליים. שמתם לב. ? נמשיך. אחת, הקדמה..

תראו מה קורה כשאני מנסה לערוך קובץ. זה הכי חשוב בעצם. בחרתי באפשרות של EDIT TEXT, אומר שצריך סיסמה, זה מסמך מוגן על פי החוק.

שירלי: חוויה.

אילנה: אני רוצה להבהיר שזה קובץ נגיש לחלוטין עם כותרות עם כל המבנה ההיררכי וסמנטי שצריך גם מבחינת עימוד, אבל זה הגנה של אדובי, אחת הגנות הכי רציניות שאני מכירה. אם בסדר, שנישאר בתאורה הזאת, אשמח כי זה מקל עליי מאוד (בסדר).

אנחנו נמשיך, והיה חשוב לי מאוד להראות את הסרטון כי אדבר תיכף על התנגדויות. בעצם צריך להבין איך מתחיל התהליך של יצירת ספרים דיגיטליים מונגשים והתנגדות מלמסור אותם למשתמשי הקצה.

אז הגורמים שתרמו להתפתחות של טכנולוגיות נגישות, גם ברמת מערכות מידע, תוכנות מחשב, זה גם מחאה של אנשים עם מוגבלות בארה"ב, כולם מכירים את תנועת המחאה ADA – זה התחיל משם. בסוף שנות ה-90 היתה חקיקה פדרלית בארה"ב שאמרה בגדול את הדבר הבא: אם חברה טכנולוגית רוצה לעבוד עם משרדי ממשלה, המערכות מידע שלה צריכות להיות מונגשות. לא רק מערכות מידע, הם הרחיבו ככל שאני מבינה את החוק גם לטכנולוגיות שאינן מחשוב בהכרח, כמו מכונות כביסה ומיקרוגלים, טלפונים וכן הלאה. מה שזה יצר, האפקט הזה יצר אצל כל ענקיות התוכנה הגדולות, מיקרוסופט, אדובי, בהמשך גוגל ואפל, להנגיש את התשתיות, לבנות תשתיות טכנולוגיות נגישות. וזה בעצם הדבר הכי נכון שנעשה עד היום. וזאת היתה אחת הטענות שלי באחד מהדיונים בוועדות הכנסת, שדיברו על – כשדנו בתקנות נגישות להשכלה גבוהה – אמרתי שיש תשתיות נגישות. אם לוקחים את תשתיות אינטרנט כמו מיקרוסופט ואדובי, הן כבר נגישות, אולי לא 100%, אולי יבואו ימים טובים יותר, אבל את הבסיס הן מאפשרות לספק תשתית גישה מאוד. למעשה כשאנחנו יוצרים מסמך וורד, ושומרים אותו כ-PDF, ואנחנו שומרים על כמה כללי נגישות פשוטים, אנחנו יוצרים מסמך נגיש להרבה אנשים עם מוגבלויות. לא אומרת לכולם, לא מאה אחוז, לא תמיד, אבל הרוב כן.

אז מפה – אלה בעצם היו הגורמים שתרמו לפיתוח תשתיות נגישות, טכנולוגיות נגישות. אני משער שחלק מכם, רובכם או כולכם, יודעים בוודאי שכאשר פותחים מכשיר אייפון היום, בעצם מיומו הראשון הוא כולל תכונות נגישות, כמו קורא מסך, הגדלה, היפוך צבעים או ניגודיות גבוהה, ואפשרות לסייע גם לאנשים עם מוגבלויות אחרות.

צור: השאלה אם התאמות של חברות טכנולוגיה, באות מהמקום שבא ממשל בארה"ב ואומר לא תוכלו לעבוד אתי בלי נגישות. או שיש פה אוכלוסייה גדולה שמהפן העסקי לא רוצים לדלג עליה. לפייסבוק לא יודע כמה אינטרס יש לממשל לעבוד איתו או גוגל.

אילנה: זו שאלת ביצה ותרנגולת. משערת שבלי חקיקה בכל זאת היו עושים זאת, כי באירופה וארה"ב מדברים על קרוב ל-300 מיליון אנשים עם מוגבלות. לא כמו בארץ, שמדובר על מיליון וחצי. סליחה שאני עושה השוואה כזאת, אבל זה מתבקש להערכתי כרגע

תמר אליהו: זה ביחס לאוכלוסייה.

אילנה: אם ניקח אנשים עם לקויות ראייה ועיוורון בארצות הברית יש מיליונים, בארץ יש 25 אלף בלבד שיש להם הגדרה, שזה גם הגדרה פוליטית. צריך להתייחס לנושא הגדרת מוגבלות גם בהיבט כלכלי או פוליטי, איך משרד האוצר מוכן לתגמל אוכלוסיות שונות.

יכול להיות, קראתי לא מעט פסקי דין של תביעות בארצות הברית בתחום, ויכול להיות שגם חברות גדולות קיבלו תביעות משפטיות. אני יודעת שפייסבוק כן, שהיא פלטפורמה נגישה מאוד דרך אגב. שוב, זה חייב להיות משהו שבא מהמחוקק וגם מהצרכנים וגם מארגונים של אנשים עם מוגבלות כן לתבוע זכות השילוב בעולם דיגיטלי שהיום, מה לעשות, אנחנו חייבים אותו. אין דרך אחרת.

מה שזה כן גרם בכל אופן, זה כן תרם להם כלכלית ועסקית, בגלל גודל האוכלוסייה במדינות אחרות. והיום אני חייבת לציין שאפל ומיקרוסופט וגוגל וענקיות אחרות משקיעות הון עתק בנגישות, בכל הכנסים שלהם של מפתחים, תמיד מוקדש בהם חלק גדול מאוד לעולם הנגישות. למשל אתמול ראיתי איך מתכנת מסביר איך מנגישים אפליקציה לכל סוגי מוגבלויות, גם אנשים עם לקויות ראייה, גם אנשים עם אוטיזם, עם מגבלה מוטורית. יש מכנים משותפים רבים, ואני חושבת שזה משהו שלא השכילו לתת עליו את הדגש כאן בארץ,

בתהליך של הטמעת תקנה 35.

בואו נראה איך יוצרים PDF נגיש. צ'יק צ'ק אני שומרת קובץ וורד שהכנתי, אם מותקן לי במחשב adobe acrobat pro dc, אני שומרת את הקובץ כקובץ PDF נגיש, בכמה קליקים כפי שתוכלו לראות. יתר על כן, אם אנחנו רוצים להגן על המסמך, הגדרות כברירות מחדל הן מחמירות, כל מה שצריך לעשות זה להזין סיסמה, לוודא המשפט של לאפשר גישה לטקסט לתוכנות קוראות מסך, מסומנת, זה הכל. אנחנו שומרים את הקובץ, כפי שהראיתי בסרטון הקובץ נפתח בצורה נגישה ואפשר לקרוא בו.

זה לגבי הקובץ. זה סרטון שקט, הוא הסתיים? שאדע, או עדיין אמשיך.

שירלי: הגענו חזרה למצגת איפה שהיינו קודם.

אילנה: כך הנגשתי את עותק דיגיטלי של עבודת התזה שלי, שמרתי כ-PDF מונגש ומוגן.

אוקיי, טכנולוגיות מסייעות לנגישות, אז ככה. כמו שאמרתי, עבור כל סוגי המוגבלויות יש טכנולוגיות – לאנשים עם לקויות ראייה, מגבלה מוטורית, לקויות למידה, הפרעות קשב, אנשים עם מש"ה, התחום אדיר ומתפתח ומתעדכן מיום ליום בצורה מדהימה. כמו שאמרתי, חלקן מותנות במערכות הפעלה היישר מהקופסה, זה מתפתח, יותר עם הזמן שמיקרוסופט מכניסה יותר ויותר תוכנות נגישות במערכות הפעלה. נכון גם לגוגל ואפל. חשוב להדגיש, לא מובן מאליו, בטכנולוגיה מסייעת ובטכנולוגיה בכלל צריך לדעת להשתמש. וצריך לדעת להכשיר גם מורים גם מדריכים ומשתמשי הקצה בעצמם. אחרת זה לא יעבוד. אם משתמש לא יודע להשתמש בטכנולוגיה ברשותו, יהיו לו תלונות רבות, כי זה לא אינטואיטיבי בצורה שבעצם כמו שזה זמין לאנשים שאין להם מגבלת ראייה. אוקיי?

מה שעוד אני רוצה להדגיש, זה את הנושא של מכנים משותפים. מכנים משותפים בין הרבה מאוד טכנולוגיות מסייעות וצרכים של אנשים עם מוגבלות. למשל, שימוש במקשי קיצור במקלדת, ברמת מערכת הפעלה ויישומים משרדיים זה אותם מקשי קיצור, בין שמדובר במשתמש בתוכנה קוראת מסך או משתמש שלא משתמש בתוכנה זו. נכון שלמשתמשי תוכנות קוראות מסך, יש סט נרחב נוסף של מקשי קיצור, אבל אותו דבר אפשר לומר על תוכנות של אנשים שמשתמשים במקלדת. בהקראה מסתייעים גם אנשים עם לקות ראייה, גם עם לקויות למידה, הפרעות קשב וריכוז וסוגים נוספים של מוגבלויות. אני לא כל כך אוהבת להרחיב בנקודה זאת, כי אני רוצה לומר שטכנולוגיה מסוימת שהיא נחשבת כטכנולוגיית עזר מסייעת לסוגים רבים של אנשים עם מוגבלות וגם אנשים בלי מוגבלות. מחקרים מראים ששימוש בעכבר יוצר עומס על כתפיים, עדיף להשתמש במקשי קיצרו במקלדת מבחינה אורתופדית. אפשר למצוא מכנים משותפים. מצאו מחקרים ששימוש בניגודיות גבוהה הוא רק ללקויי ראייה, גם לאנשים עם מגבלה שלא קשורה בראייה, היא במצב יותר מתקדם. אנשים עם מגבלה מוטורית קשה בידיים, אנשים עם מגבלת שמיעה וחירשות קשה. אז אני אתקדם מכאן ואני יכולה להראות לכם – הסרטון הזה בעצם מדגים איך אני מנווטת במערכת הפעלה, חלונות 10, במרכז נוחות גישה, כרגע בלי קורא מסך. ולמעשה אתם יכולים לראות שניווט במקלדת – תיכף יפעל קורא מסך – עם קורא מסך וללא מסך זה אותו ניווט, פשוט קורא המסך מספק את המידע שקשור לאותו פקד אינטראקטיבי שהמקלדת נמצאת בו, שהפוקוס נמצא עליו. זה בסדר – אסביר. אם למשל אני נמצאת על כפתור מסוים, אתם יכולים לראות מה כתוב מעל הכפתור, כשקורא מסך פועל ברקע והפוקוס על כפתור מסוים, קורא מסך יקריא את השם של הכפתור. הנה. הגדרות, הגדרות, אחת, רווח רווח, שתיים, גודל המצביע, שתיים רווח רווח, זכוכית מגדלת, שלוש רווח רווח. מאפייני צבע, רווח רווח, חדות גבוהה, חמש רווח רווח, קורא טקסטים, שש רווח רווח, חדות – גודל המסך. אני חוזרת אחורה.

טקסט במסך ראשי... שנה אפליקציות, טקסט במסכים אחרים... שנה את הגודל של האפליקציות במסך הראשי. שנה את גודל הטקסט במסכים אחרים. שנה את הגודל של מצביע, בהיר יותר, שנה את מהירות באופן אוטומטי, השתמש בתאורת לילה.

אני אעצור כאן, רואה שיש דיבורים, איך אתם מתרשמים? זה בסדר, תרגישו נוח.

תמר אליהו: נשמע מבלבל.

אילנה: תספרו לי.

תמר אליהו: גם אנגלית ועברית וגם...

עקיבא: יש שיפור בקריאה עם ניקוד?

אילנה: קורא מסך זה פלט דיבור שהוא מכונה. בעברית יש 70 מיליון הטיות חוקיות, לעולם לא יהיה מנוע דיבור שיקריא בצורה מושלמת. שתיים, אם אבקש ממישהו לקרוא לי טקסט, כמו שהוא קורא לעצמו כשהוא קורא מסמך, אומרים שאדם שהמצב שאין בעיות קריאה, יקרא סביב 250 מילים לדקה, נראה לי מטורף. פה אנחנו במצב של שליש. פשוט קשה – זה מדהים לראות שמי שלא משתמש בקורא מסך, לוקח לו המון זמן להסתגל לקורא מסך. אני יכולה לומר יותר מזה, במקומות שבהם הוטמע קורא מסך והייתי חלק מתהליך הטמעה, אפשר לראות את הצוותים, מתכנתים ועורכי תוכן יושבים עם קורא מסך שקצב הקראה הוא 1,... 2.... 3. וככה ואני לא מסוגלת לעבוד בצורה כזאת, אבל הם חייבים להסתגל. רואים עם הזמן שהם מגבירים מהירות. זה משהו שלוקח זמן להסתגל. מה שראינו כאן, זה שקורא מסך מקריא גם את שם הרכיב האינטראקטיבי, את מצבו, זה פריט אחד מתוך 6, הוא מקריא אם זה כפתור או קישור, כלומר משתמש בקורא מסך מקבל אינדיקציה שלמה לשם הרכיב ולתפקיד שלו ולמצב שלו וכך בעצם אפשר לנווט. נמשיך.

אנחנו עוברים לחלק – אני רוצה לדבר על תקנה 35, להראות פער בין חקיקה לבין יישום בפועל. נדבר קצת על מה שלדעתי ומניסיוני הם הגורמים שתרמו לכשל הזה של מימוש יישום תקנה 35 גם אחרי התיקון לתקנות 35. שהוא היה תיקון נחוץ, מבורך וטוב, ועדיין יש בלגן אחד שלם.

אז בואו נתחיל. קשרי גומלין הדדיים בין טכנולוגיה וגורם אנושי. דיברנו על זה שהטכנולוגיה והטכנולוגיה המסייעת יודעות לספק חלק גדול מצורכי הנגישות, חלק גדול מאוד מצורכי נגישות של חלק גדול של אנשים עם מוגבלות. עם זאת חייבים לקחת בחשבון גם את הגורם האנושי, שלוקח פה חלק חשוב. אנחנו צריכים להגביר מודעות, צריכים לנפץ סטיגמות שליליות, כל זה אינטראקציה בין בני אדם, אנשים עם מוגבלות לאנשים שהם ללא מוגבלות. זה תהליך ארוך ומתמשך, לדעתי לעולם יתמשך וטוב שכך.

מה שאני עוד רוצה להדגיש, זה נושא של פיתוח סטנדרטים ישימים. הרבה פעמים אנחנו רואים – ולצערי הרב גם באינטרנט – אני אדבר על הנושא של אי אפשר לממש את תקן 558, תקן ישראלי, הוא לא בר מימוש, גם אחרי תיקון תקנה 35, להערכתי בסעיפים מסוימים דווקא פגעה באנשים עם מוגבלות.

שירלי: למה? מה אומרת התקנה.

אילנה: תקנה 35 עוסקת בהנגשת שירותי אינטרנט. צריך לדעת לפתח סטנדרטים שניתן ליישם אותם ביום יום ולפעול למימושם.

צור: למה זה לא בר מימוש?

שירלי: יש לנו סביב 5 דקות לסיום.

אילנה: אנו מסיימים בקרוב. חוק שוויון זכויות לאנשים עם מוגבלות כולל בתוכו סעיפים רבים, אדבר על שני עקרונות שהם עקרונות הכלה ורצף. עיקרון הכלה אומר שצריך להכיל את אדם עם מוגבלות באותו מרחב שבו ניתן שירות הציבורי לאנשים ללא מוגבלות. עיקרון הרצף מדבר על כך שהשירות הציבורי צריך להינתן ברצף מלא מהתחלה עד הסוף בלי הפרעות, הכל כמובן באופן שוויוני ומכבד ותוך שימוש בהתאמות נגישות סבירות! יש לי הרבה ביקורת על המושג התאמות נגישות סבירות.. בגדול מה שיוצא בעצם מחוק שוויון זכויות זה שלאנשים עם מוגבלות יש גם זכות לשילוב במערך של שירותי אינטרנט. זה לא כתוב במפורש בחוק, אבל יוצא משם, נובע משם.

מחוק שוויון זכויות יש לנו קובץ תקנות נגישות השירות, תקנה 35 שעוסקת בהנגשת שירותי אינטרנט.

אז תקנה 35 בעצם אומרת שכל שירות ציבורי צריך להיות מונגש לאנשים עם מוגבלות בהתקף לתקן ישראלי 5668 מכאן מתחילים הסתעפויות והסתייגויות. זאת אומרת, שמצד אחד התקן מבקש לבצע התאמות נגישות באתרי אינטרנט של מי שמוגדר בחוק כחייב בביצוע התאמות נגישות שירות. מצד שני אנו יודעים בפועל, ואני אומרת שנים, אי אפשר לממש את התקן במלואו. כל יום תמיד. יש פה בעייתיות. ועוד בתקנה 35, היא אומרת שחלק משירותים צריכים להיות בינתיים מוחרגים. למשל אם ניקח לדוגמא אתרים סגורים בשם משתמש וסיסמה ומידע אישי של אנשים עם מוגבלות שנמצא באתרי אינטרנט שמצריך הזדהות עם שם משתמש וסיסמה, מוחרגים לבקשת אדם עם מוגבלות. עדיין הנושא הזה מוחרג, ואדם עם מוגבלות צריך לבקש. אז החייב צריך להיענות לבקשתו, זה אומר משא ומתן, הרבה פעמים טרטור ובירוקרטיה כלפי אותו אדם עם מוגבלות, כאשר להערכתי מה שצריך לעשות זה להגדיר סטנדרטים מינימליים, שיהי אפשר לממשם תמיד. מניסיוני עם עשרות ארגונים זה אפשרי.

עוד נושא שלא ברור – מה קורה עם דואר אלקטרוני. היום מקבלים מידע רפואי, חשבונות, ביטוחים וכו', כרטיסי טיסה, עובדים צמוד לדואר אלקטרוני. מה קורה עם כל מסמכים אלה, האם על כל מסמך אני צריך אחרי נותן שירות שינגיש, ואם כן זה לוקח זמן. יש דברים שצריך לעשות היום ואי אפשר לחכות חודש. או 14 יום, זה אף פעם לא 14 יום או 30 יום, זה הרבה יותר. רואים שיש פערים שהח3קיקה צריכה להתגבר עליהם מקווה שבשנת 2022 המצב הזה ישתנה. אז זה בנקודה הזו.

כאן לנושא הזה יש הרבה השלכות שליליות גם בשילוב בתעסוקה, גם בתלות באינטראקציה שלילית, אם כל הזמן אני צריכה לבקש, לא פעם אמרו לי את מעצבנת, די, נגיד לך כשיהיה מוכן. לא יכול להתנהל כך, שאם יש לי להגיש מטלות או אני צריכה להסדיר נושא, לא יכולה תמיד לחכות עד שהחומר יהיה מונגש. זה יוצר הרבה אי נעימויות. תאמינו לי שזה מאוד-מאוד לא נעים ובמקרים מסוימים גם משפיל.

מדוע נכשלה הטמעת תקנה 35? צור, סיון?

צור: מה שיכול להשפיע על הנגשה, מתייחסים אליה בכל מערכות האינטרה-נט, זה מערכות הפנים ארגוניות, אין ארגון שלא עובד עם מערכות CRM וכאלה, שעובד שלא יכול להשתמש בהן, מאבד יכולתו להשתלב בשוק תעסוקה.

סיון: הכשלה עיקרית זה האכיפה שלא קיימת, שאין דרך לאכוף, השאלה מי אמור לאכוף. זה אישיו גדול בנושא.

אילנה: אני רוצה שנתייחס לכמה נקודות שמהוות כשל מערכתי חמור מאוד בנושא הנגשת אתרי אינטרנט. אתחיל מלמטה, חוזרת לעניין התקן, התקן הישראלי 5568, כפי שהוא מוגש למעשה לחייבים בביצוע התאמות נגישות לא ברור. לא ברור,

התרגום שלו גרוע, התקן כתוב באנגלית בשפה גבוהה שלא כולם יודעים לקרוא, ההנחיות הטכניות לא מגיעות למתכנתים, נוצר חלל מאוד רציני, הרבה מתכנתים אומרים: אין לי זמן לקרוא הנחיות טכניות, תגידי לי מה לעשות. הגעתי למצב שאני אומרת: בשדה הזה תוסיף לייבל פה, אני פשוט אומרת לו מה לעשות. אין להם זמן לקרוא, זה מסמך אינטרנטי שכולל מאות ואלפי עמודים, מתכנת ביום עבודה לא יכול להשתלט על זה, אין מצב, נקודה סוף.

סיון: מי קבע שזה התקן?

אילנה: מסמך הנחיות web content accessibility guidelines (wcag) 2.0 – הוא מסמך מקובל בעולם לביצוע התאמות נגישות באינטרנט, במדינות רבות בעולם אומץ לרמת AA, גם בישראל, עם שינויים שונים שבוצעו במסמך. ובעצם הפער הזה של העדר – של חוסר הבנת המסמך, העדר הכשרת אנשי מקצוע ומורשים לנגישות שירות, שאמורים להיות האנשים ואני אחת מהן, אבל אני באה ממקום אחר, כי זה תחום התמחות שלי, לנגישות השירות הגעתי מאוחר יותר. אבל בקורס הכשרת מורשים לנגישות שירות, לומדים אינטרנט מקסימום שעה, שעה וחצי, מתוך מאתיים שעות. זה מחייב הכשרה והבנה. אם מורשי נגישות שירות וחייבים לא יודעים מה לעשות, התפתחו חברות שפיתחו תוספי נגישות שלחלק גדול מהן אין בסיס אקדמי, ומחקרים מסביב, והרבה מאוד תוספי נגישות יצרו בעיות רבות נגישות אצל אנשים עם מוגבלות. אישורים על כך שאתרי אינטרנט נגישים, כשהם לא נגישים. זה מזעזע. פטורים – אמנם המחוקק נתן למורשי נגישות שירות אפשרות לחתום על פטור טכנולוגי, מי מפקח על כך? אלוהים יודע כמה אתרים קיבלו פטורים ואנו לא יודעים על זה כלום. גם נושא תווי נגישות שהיו נפוצים לשימוש, או עדיין נפוצים, בשוק, תווי נגישות זה לתת למישהו תו ולהגיד האתר שלך נגיש, כאשר הוא ממש לא נגיש. מה שהיו עושים, היו שמים את התווים, מבחינתם אני לא מכירה מילה אקדמית אחרת, היה כסת"ח שהאתר נגיש.

סיון: איך נותנים תו נגישות אם לא נגיש?

אילנה: ההסדר הוא שחייב מצהיר שהאתר נגיש, וזהו.

שירלי: צריך זמן גם לניצן.

אילנה: בעצם אני כן רוצה להגיע לשקף המסכם. באמת מהתובנות שלי – דיברנו על.. (קוראת מהשקף) – איך להתמודד עם פערים. בעיניי, בעיני רוחי, הדבר הנכון היה לעשות, הוא להכשיר בתחום של תשתיות נגישות, להכשיר אנשי מקצוע בהכשרה אקדמית מקצועית ראויה, לא ייתכן שילמדו שבקורסים למנגישי אתרי אינטרנט ילַמדו מדריכים שאין להם תעודת הכשרה או הוראה בתחום עצמו. לקבוע סטנדרטים ישימים, לעשות החלה הדרגתית בנושא סטנדרטית. יש הרבה דברים שאני רואה אותם, שאפשר היה לעשות, ובעצם כן לייצר נגישות ברמה הבסיסית במקום להחריג תחומים שלמים שפוגעים בשילוב אנשים עם מוגבלות.

צור: למי את מפנה את הטענה?

שירלי: שאלות בסוף.

אילנה: תודה רבה ניצן.

אצא מהמצגת שלי.

שירלי: את נשארת איתנו כמובן.

אנחנו עוברים לניצן צליק, היא תציג את עצמה ואת תא סמ"ן.

ניצן: קצת מכל דבר. שלום לכולם, שלום, אני ניצן, בת 26, מסיימת את תואר שני במחקרים בספרות כללית פה באוניברסיטה העברית, משחקת בבית ספר למשחק של תיאטרון פסיק. לקויית ראייה, מרכזת גרעין סמ"ן, סטודנטים מנהיגים נגישות ושילוב, כבר שנתיים. להיות סטודנטית לקוית ראייה, זה מורכב פיזית ונפשית. פיזית כי מרחב הקמפוס לא נגיש כלל, אם זה מספרים של כיתות, או חדרי מרצים או מזכירויות שהם קטנים ואין סיכוי שאראה רק אם אתקרב, זה אומר שלוקח לי זמן רב למצוא את חדר שאני מחפשת. אם מספרים של ספרים בספרייה שהם פיצקלך, כל פעם אני צריכה לבקש עזרה למצוא ספר, די מביך, או לבזבז זמן מקריא על חיפוש ספרים במקום שיקרא לי חומרים. גם לקנות אוכל בפרנק סינטרה, אני צריכה לפעמים לשאול מה יש, כי לא תמיד רואה את אוכל בבירור. צריכה לפענח.

גם מבחינה נפשית מאוד לא פשוט להיות סטודנט עם מגבלה, במיוחד מגבלת ראייה. יש בורות וחוסר רגישות מצד הסגל האקדמי כלפי מוגבלויות בכלל ולקות ראייה בפרט. היתה מרצה שכאשר ביקשתי התאמות, אמרה בתגובה שהיה לה פעם תלמיד עיוור ולא עמד בקורס.. מרצה אחרת אמרה מה הבעיה, אפשר לקרוא ברייל? ואלו עוד אמירות קלות. שמעתי סטודנטים עם מוגבלות שנתקלו באמירות קשות יותר. גם מבחינה חברתית לא פשוטי בקמפוס, מרגישה שיש הרבה סטודנטים שמחזיקים בדעות קדומות כלפי אנשים עם מוגבלות ולא יוצרים קשר. גורם גם לי להסתתר, להראות כאילו איני רוצה קשר. די מהר ויתרתי על ניסיון למצוא חברים באוניברסיטה, אני 5 שנים, בכל הקורסים שלמדתי מצאתי חברה אחת.

האמת שלהיות סטודנטית עם מוגבלות ראייה זה קשה, אישה לקויית ראייה עוד יותר קשה. עולם שלנו הוא עולם של רואים, כמעט כל דברים שעושים מחוץ לבית דורשים ראייה, לראות כדי לנהוג, כדי להתמצא, אפילו לבלות בתיאטרון ובמסעדות או לגלוש באינטרנט. אני לא רואה טוב. זה אומר שאני נוסעת באוטובוסים, אבל לא רואה מספרים שלהם, צריכה לעמוד במקום אסטרטגי, לחכות שאוטובוס יתקרב. אם אני נוסעת למקום חדש, אני בלחץ כי לא רואה מספרים של הבתים וצריכה עזרה. יש גוגל מפות אבל לא עוזר. זה אומר שבהצגות אני מזמינה חודשים מראש לשבת בשורה ראשונה באמצע כדי ליהנות איכשהו, את הבעות של שחקנים אני לא רואה. יושבת באותה שורה בקולנוע, לכן רוב סיכויים שפרטנר שלי לא יושב לידי, כי עושה לאנשים "רגילים" סחרחורת לשבת קדימה בסרט. זה לא פשוט, במיוחד שפעם אני מסתדרת לבד, פעם צריכה עזרה. ולא תמיד רואים את המגבלה, כך אמא שלי אומרת, רק כשאני מבקשת עזרה שמים לב. זה מורכב לא פשוט. בתור יו"ר תא סמ"ן מנסה לשנותו במרחב האקדמי. סמ"ן הוא פרויקט ארצי חברתי של ג'וינט, התאחדות הסטודנטים וקרן רודרמן. פועלות קבוצות סטודנטים עם וללא מוגבלות באוניברסיטאות ומכללות בכל הארץ, מטרה לנפץ סטיגמות ולגרום לשילוב סטודנטים עם מוגבלות בהשכלה גבוהה. עושים זאת הרבה פעמים בעזרת אירועים ופרויקטים, משתפים פעולה עם גורמים רלוונטיים כמו אגודת הסטודנטים, קליניקה לזכויות אנשים עם מוגבלות ויחידת נגישות. אתן דוגמא לאירוע שעשינו עם אגודת הסטודנטים, נתנו לסטודנטים להסתובב עם מגבלה של ראייה, שמיעה, פיזית במשך שעתיים, שיבינו איך חיים עם סטודנטים עם מוגבלות, מטרה ליצור סרטון שימחיש איך נראים חיים של סטודנטים עם מוגבלות, בתקווה שהאוניברסיטה תבין כמה המצב רע ותחליט לשפר קצת.

בגזרת אירועים, עשינו עוד אירוע, אגודת סטודנטים הקימה יריד תעסוקה לפני חודש, אנחנו הרמנו שם דוכן שלנו וקראנו לתעסוקה שווה, הראינו את המצב בתעסוקה של אנשים עם מוגבלות. גם הראינו סיפפורים כואבים של אנשים עם מוגבלות שחוו הדרה בעבודה, חילקנו סיכות דש עם משפטים בנושא, תעסוקה שווה חובה, מעסיק מפלה חברה חולה, זה מגניב. הבאתי להראות לכם. זה תעסוקה שווה חובה, וזה DON’T TAG ME.

חילקנו לחברות תעסוקה ביריד דפים עם חזון סמ"ן לגבי תעסוקה.

מישהו רוצה לקרוא מה שכתוב באדום?

אנו בגרעין סמ"ן קוראים להענקת הזדמנות שווה לאנשים עם מוגבלות בעולם התעסוקה. כשהם עומדים בתנאי הקבלה, יש לשפוט אותם בצורה שווה לשאר המועמדים, ולא לפסול אותם עקב המוגבלות.

ניצן: זה במסגרת אירועי שיא. עשינו גם כל מיני פרויקטים לשפר את מצב של סטודנטים עם מוגבלות באקדמיה, ביניהם עשינו בנינו בספריות הר הצופים מערך מציאת ספרים נגיש, סטודנטים עם מוגבלויות פיזיות, לקויי ראייה ועיוורים, בעיקר, לא יכולים לחפש ספרים לבד. הם נרשמים עם תעודת עיוור, שולחים במייל איזה ספרים צריכים, אחרי 24 שעות מחכים בדלפק. עשינו חוברת הדרכה לסגל אקדמי שמסבירה על מוגבלויות שונות וקושי שיוצרות והתאמות שצריך להעניק, ואיך נכון וצריך להתייחס לסטודנטים עם מוגבלות.

שירלי: חוברת הדרכה, היא – זה לא כמו שהוציאו בנגישות?

ניצן: לא יודעת, יודעת שחוברת הזאת – מצאנו חוברות ועיבדנו הכל למשהו כללי ומעודכן.

שירלי: לא ראיתי את החוברת הזאת אצלנו.

ניצן: בושה וחרפה, אוי ואבוי, אביא לך מיד.

בעמוד 13 בחוברת –

יש פה כללים בסיסיים לגבי עצות כלליות לגבי הוראה, כמו שליחת מסמכים לפני שיעור, שימוש באמצעים חזותיים. מי שרוצה נוכל לשלוח את החוברת, יש גם עותקים פיזיים. החוברת מחולקת לפי מוגבלויות שונות, לקויי ראייה, מוגבלויות מוטוריות וכו'.

עוד פרויקט שעשינו – הבנו שיש חוברת לסגל אקדמי, אבל אין חוברת לסגל מנהלי, יצרנו עשרת דיברות לשירות נגיש, איך להתייחס נכון אם אני עובד במזכירות לסטודנט עם מוגבלות. זה מסמך אחרון.

אז אקריא כללים בסיסיים. הקשיבו לצורכי הסטודנט, שִמרו על פרטיותו, אל תניחו מראש איזה התאמות, יש סטודנטים עם מוגבלות זהה אך צרכים שונים, פרסמו בתחילת שנה הודעה לכלל הסטודנטים שמי שזקוק להתאמות יוכל לפנות. התייעצו עם גורמים כמו יחידת נגישות, פרסמו אירועים בצורה נגישה, ושיהיה אפשר לפנות אליכם במספר דרכים, פרסמו את שעות עבודה בצורה נגישה, כלומר מייל עם מסמך וורד ו-PDF, כתב ברור, ולדאוג שפרטים יופיעו באתר.

אילנה: זה מופיע איפה?

זה הצהרת נגישות, חלק מדרישות תקנה 35 ו-34 בתקנות השוויון. רק שתדעו.

מעוגן גם שם.

ניצן: אז נמשיך. אני רק רוצה לדבר על עוד תפקיד של תא סמ"ן, הוא סינגור. אם סטודנטים נתקל בקשיים מול מרצה, או סגל, אנחנו עוזרים, או מפנים ליחידת נגישות, קליניקה משפטית וכו'. אתן כמה דוגמאות קצרות. למשל היו סטודנטים חירשים שהתלוננו שהקורס באנגלית לא נגיש, נמצא פתרון של אי חובת נוכחות בכיתה, עבודה עם חונך, מי שלא יודע, לחירשים קשה לקלוט שפה שנייה. היו סטודנטים עם מגבלה נפשית שהיתה להם בעיה עם עמידה בזמנים של הגשת עבודות ונוכחות בשיעור, למשל סטודנטים עם דיכאון, הסברנו למרצים את בעיה, הושגה גמישות חלקית בדרישות, בנוכחות, והפיכת מטלות בכיתה למטלות בית. סטודנט לקוי ראייה ביקש עזרה בפנייה למרצה, כדי להמיר מבחן בקורס לעבודה.

אתחבר לנושא שאילנה דיברה - -

פרידה: מי אחראי באוניברסיטה על תחום נגישות? יש יחידה?

ניצן: מישהי בשם אסיה, יושבת ביחידת נגישות של הדיקנט.

פרידה: תודה.

ניצן: בכיף. עכשיו אתקשר לנושא של אילנה, אדבר על סנגורים במדיה. היו סטודנטים שטענו שיש קבצים לא נגישים במודל, קבצי PDF שתוכנות הקראה לא יכולות לקרוא. אפשר לומר שיש תוכנות ממירות, תוכנה בשם acrobat reader, שממירה קבצי PDF לוורד, אבל תסכימו שלא הגיוני ולא הוגן שיבזבזו זמן להמיר את כל הקבצים אם אפשר להעלות קבצים נגישים מהתחלה. גם תוכנה זו ממירה טוב קבצים קצרים ולא ארוכים כמו אלה של המודל.

שירלי: מכובע של מרצה שלא מבינה כלום בטכנולוגיה, במרכז ללימודי מוגבלת אנחנו מנסים שיהיה נגיש. ב-PDF שעולים למודל יש יכולת למרצה להעלות אם זה PDF שמאפשר נגישות והקראה?

אילנה: אענה עכשיו או אחר כך? כשקובץ PDF הוא מוגן, נורא פשוט. קליק ימני על טקסט מסוים, אם יש אפשרויות של select all ו-copy, הקובץ לא מוגן. הראיתי בסרטון הקודם שהראיתי, כשאני לוחצת קליק ימני, יש לי רק אפשרות אחת – edit text, והוא דורש ממני סיסמה. זו דרך אחת. כאשר משתמש בקורא מסך פותח קובץ מוגן, קורא המסך את שם הקובץ והוא אומר SECURED -מוגן, אדובי. ההגנות אלה קיימות גם בוורד, באופיס.

אליעזר: בלא מעט קורסים הסריקות לא מאפשרות המרה, או שהמרה היא גרועה. אז צריך להשקיע שעות.

אילנה : במיוחד בעברית.

שירלי: אם זה קישור ספציפי, לנו אסור להעלות PDF מבחינת זכויות יוצרים, צריך קישור לאתר ספרייה, ולרוב יוצא מהנחה שזה נגיש?

אילנה: אם מאחורי הקישור עומד אותו קובץ, לא משנה איפה הקישור, הקישור בסופו של דבר מוביל לקובץ נתון. אם הקובץ לא נגיש, לא יהיה נגיש לא משנה איפה תמקמי את הקישור. קישור הוא הפניה, זה הכל.

דוד: באתרים רשמיים יהיו קבצי PDF שאינם תמונה. כשיש זכויות יוצרים מגיע ל-APA או JSTOR, כותר.

אילנה: הרעיון שאפשר להגן על הקבצים. גם הנחיות ה-APA 5 ו-6, זה מסמך שמנחה כתיבה אקדמית, יש להן פרק נגישות. מבחינתם זה חלק מהעניין. זהו. סליחה.

ניצן: מושלם. אמשיך טיפה עם העניין הזה. באוניברסיטה יש גם תוכנות רבות לא נגישות ללקויי ראייה, למשל SPSS, תוכנת חישוב סטטיסטי שעושים בה שימוש רחב, ללקויי ראייה קשה לעבוד איתה. התברר שעבודה סוציאלית הפסיקו לתת ללקויי ראייה ועיוורים פטור ממנה.

אילנה: מה מצפים שיעשו?

ניצן: לא יודעת, מנסים למצוא לזה פתרון. זה לא בסדר, בלשון המעטה. אדבר טיפה על נגישות במדיה. כמו שאמרתי קודם, קבצי PDF עלולה להיות איתם בעיה של תוכנות הקראה שלא קוראות אותם, מה שהסברתי עם דרך להפוך את זה לקובצי וורד זה יכול להיות יעיל למרצים, אם יעלו את זה למודל בצורה נגישה כך. עוד משהו חשוב לגבי מדיה נגישה, זה לשים כתוביות תמיד בעברית, בסרטונים, למען לקויי ראייה וחירשים, וסטודנטים – יכול לעזור גם למוגבלויות אחרות. באופן כללי חשוב, כמו שגם כתבנו בחוברת, לשלוח חומרים לפני השיעור, למען סטודנטים לקויי ראייה ועיוורים, כבדי שמיעה וחירשים, סטודנטים עם לקויות למידה – שיוכלו לראות את החומרים לפני השיעור ולא במהלכו. אני תמיד לפני שאני מגיעה לקורס חדש, מבקשת מהמרצה – אני ניצן, לא רואה טוב, צריכה כך וכך, אם אתה משתמש בסרטונים או מצגות תשלח לי קודם. כמעט כל המרצים עשו בלי בעיות. היו מרצים שאמרו נעזור לך, אבל אל תעבירי לאף אחד, אנחנו לא מעלים למודל. לדעתי זה – אשתמש במילה רכה- לא הגיוני בעליל, לא הגיוני שלא מוכנים להעלות מודל. זה יכול לעזור להרבה מוגבלויות שונות, גם לסטודנטים בלי מוגבלות. זה חסם אמיתי.

אליעזר: יש חלק שמסרבים לשלוח מראש.

ניצן: לא זכור לי מישהו שישלח, לפעמים בתחילת שנה אומרים סבבה נשלח ולא שולחים.

אליעזר: אומרים שמכינים את זה ברגע אחרון.

ניצן: לא רוצים שלא יבואו לשיעור. זה שטויות, סטודנטים יבואו או לא יבואו בלי קשר למודל.

אילנה: לגבי התירוץ של "אני מעדכן ברגע האחרון", יש אפשרות לשתף את הקובץ שאת יכולה לקרוא אותו, רק אַת, גם עם טכנולוגיה מסייעת דרך גוגל דוקס, ואת לא יכולה לערוך או להוריד, רק לצפות בו. יש אפשרויות רבות לעבוד עם שירותי ענן בצורה יעילה, כל הדברים האלה זה חוסר מודעות גם של מרצים.

ניצן: לכן בין השאר סמ"ן פה. כמו שהסברתי, מצבם של סטודנטים עם מוגבלות באקדמיה לא טוב, יש ניצני שינוי, אבל מצב עדיין לא פשוט. אנחנו קודם כל סטודנטים שרוצים ללמוד וליהנות מתקופת האקדמיה, לקבל כל הזדמנויות, ברגע שסטודנט במלחמה ומירוץ על החיים כדי להשיג התאמות, המערכת גם מפסידה.

תמר גבע: לא סביר שכל סטודנט יוצא למאבק אישי למצות זכויות, האם לא נעשית עבודה ברמת אוניברסיטה?

אילנה: – ממש מלחמה.

ניצן: יש חוברת שחולקה. לפני שנה הייתי בוועדה בחברה, היה דיון שלם אם ליצור מצב שכל מרצה חדש מקבל רשימה של סטודנטים, ומסומנים סטודנטים שצריכים התאמות. אמרו שיפגע בפרטיות, שם זה נעצר.

דוד: סטודנטים עצמם יכולים להחליט אם רוצים שידווח על מוגבלות שלהם.

ניצן: זה גם היה בדיון בכנסת, ברישום לכתוב אם אתה אדם עם מוגבלות או לא, שיהיה רשות.

זה בדיונים.

שירלי: בסילבוסים שלנו, של רוני הולר ושלי, היתה תמיד פיסקה בסגנון הפיסקה שהקראת קודם שסטודנט עם מוגבלות יכול לגשת למרצה ולהגיד אם יש צורך בנגישות התאמות. אם יש צורך במידע נוסף, לפנות ליחידת נגישות. אמרו לנו שזה בעייתי, אסור כמרצים לשים כזאת פסקה, יאשימו אותנו שלא עשינו מספיק התאמה. יצר שיח גדול שלא הסכמנו לתוצאה שהיתה, והיה מי שיקשיב, היום הפיסקה הזאת מוטבעת אוטומטית על כל הסילבוסים של כל מרצים באוניברסיטה. ברגע שנכנסים לאתר של סילבוסים, זו רובריקה שאי אפשר להוריד, זה אוטומטית מוטבע בכל סילבוסים.

ניצן: מכירה את רובריקה הזאת, שואלים: אם אתה זקוק להנגשה מסוימת פנה ליחידת נגישות (לא למרצה). הרבה סטודנטים אמרו: אנחנו באים ליחידת נגישות, הם נותנים התאמות, ואומרים: אלה ההתאמות, שתלכו למרצה ואם יסכים...

אילנה: אספר משהו. הייתי בהדרכת נגישות במכללה מסוימת, נתנו לי לבדוק כמה סילבוסים. והם נורא נלחצו מהקטע, וואלה, אני פותחת את PDF, הוא נגיש. מקסימום צריך להוסיף כמה כותרות. לפעמים תבדקו, כי אם אתם מכינים את הקבצים קודם בוורד, ושומרים אחר כך ב-PDF, וכותבים בטקסט חי, משתמשים ברשימות תבליטים ומספור, וכותרות, זה נָ-גִיש. זה מה שמשתמש בקורא מסך צריך. בהרבה מקרים אני רואה שזה באמת כאילו נגיש בצורה שבאמת יכולה לספק הרבה אנשים שמשתמשים בקוראי מסך. אני קצת מקפידה, כי שמה לב לסגנונות עיצוב, שזה יהיה שמירה על אחידות עיצוב, עימוד ויזואלי יפה, אבל שוב כל עוד המסמכים נכתבים בטקסט חי, זה הבסיס יסודות הנגישות. שימוש בטקסט חי.

אפרת: מה הכוונה טקסט חי?

אילנה: טקסט חי ניתן להעתקה, לבחירה. אם את לוקחת מסמך, סורקת למחשב, ופותחת אותו, שומרת כ-PDF הוא תמונה, אי אפשר לבחור טקסט. זה הבדל בין טקסט חי לתמונה. טקסט חי קל יותר למניפולציות, ולהנגשה, ויותר מזה. יש את התירוץ של אין לי את קובץ המקור בוורד. וואלה. היום גם אם יש לכם קובץ PDF שהוא מבוסס טקסט חי, אפשר לפתוח אותו בתוך אופיס 2013, ואילך, לעריכה. אז אפשר להנגיש אותו, לשמור חזרה ל-PDF וגם זה בסדר. יש עוד התפתחות מעניינת באופיס, שיש הרבה מסמכים ב-PDF שחסר בהם קידוד לעברית, זאת אומרת שפותחים את המסמך, רואים טקסט עברית, אדם רואה יכול לקרוא, קורא מסך משמיע ג'יבריש. בחלק מהמקרים – לא אנקוב בשמות מערכות מידע שיש להם בעיות. אמנע מזה כרגע, אבל אפשר לפתוח את זה בוורד וזה מקריא בעברית עם קורא מסך בצורה תקינה. כל הזמן הטכנולוגיה מתעדכנת ומתפתחת, חשוב להתעדכן, כי בסך הכל היצרניות שמייצרות את תשתיות אלה, רוצות שיהיה שמיש ונגיש לכולם, יש להם אינטרס כלכלי, יוצרים מיקרוסופט תבניות נגישות מוכנות למכתבים ולסוגים של מיליון מסמכים. חשוב לזכור.

ניצן: אסיים ואומר שכמו שאמרתי, המצב של סטודנטים עם מוגבלות לא טוב כמו שראיתם. יש ניצני שינוי, אבל עדיין יש דרך ארוכה לשוויון מלא. רציתי לפתוח לדיון קצרצר, לשאול אם יש למישהו רעיונות איך לשפר מצב של סטודנטים עם מוגבלות באקדמיה.

עקיבא: אני לקוי קשב וריכוז, עשיתי את כל האבחון, למדתי במוסד מכובד מאוד, שמלמד חינוך מיוחד, אמורים להיות המומחים. באתי למרצה, אמרתי לקראת המבחן זה הקלות שאני צריך, זה רשום. הסתכלה ואמרה אולי תשתדל קודם כמו כולם, אם לא ילך תפנה אליי. גם במקומות שמחנכים את מורים לחינוך מיוחד, גם להם קשה לקבל את זה. זה תבניות חברתיות שצריך לשנות.

דוד: הפרעת קשב וריכוז, נתפס כמשהו כסטיגמה שזה סתם עצלנות.

אילנה: הסטיגמות הן הרבה פעמים אצל אלה שצריכים... בהנגשת נגישות שאלה מישהי למה אני צריכה את הדרכה, גם לי יש בבית מישהו עם מוגבלות.

זה נכון מאוד, התנגדות באה הרבה פעמים ממי שחייבים בביצוע התאמות לנגישות שירות.

צריך שינוי תודעתי, אבל לצערי הרב אני מרגישה גם שאמר לי פעם סטרטאפ בישראל נגישות זו קללה. בארה"ב זה לא. וזה גרם לי לחשוב למה, יש הרבה סיבות לזה, אבל באמת הרבה פעמים מעצימים את המוגבלויות, יש סליחה שאני אומרת מסחרה שלמה סביב העניין, לא זולה כלל. והגורמים האלה בעצם אני דווקא רוצה לשאול את ניצן מהתגובות שאת מקבלת על התנסות בכיסוי עיניים, לאורך השנים היתה לי הסתייגות מסוג כזה של הדרכת נגישות כי אי אפשר לגרום לאדם ששמים לו כיסוי עיניים אי אפשר לגרום לו להרגיש מה שאדם שחי עם מגבלת ראייה שנים, וביומיום, אי אפשר לתת לו להרגיש חוויה הזאת כשעוצמים לו עיניים לחצי שעה או חמש דקות. נוצרת הרגשה של טראומה, השאלה היא למה – אתם משתמשים בטכניקה הזאת, זה עוזר להגביר מודעות? או שזה עוזר להעצים סטיגמות שליליות.

ניצן: מסכימה איתך בקטע זה. לכן בחרנו לקחת סטודנטים מתנדבים, ב' שיעשו זאת במהלך יומיום שלהם. ג', שיעשו זאת שעתיים ולא 5 דקות. בסרטון שאמור לצאת, בדברים שמיינתי לקראת הסרטון, ראיתי שהרבה סטודנטים אמרו: אני יותר מודע, יותר מבין, עד עכשיו לא קלטתי ולא הבנתי, עכשיו אני מבין כמה זה מורכב. ואני שומעת את זה, אני יודעת שאת שלי עשיתי.

צור: רוצה לתת רגע פתרון שקצת מחבר את שתי המצגות של שתיכן. אילנה התחילה עם מקרה בינלאומי בארה"ב, שחברות לא יכולות לקבל הסכמים ממשלתיים אם לא מנגישות את עצמן. זה לא צריך להיות שונה באוניברסיטה, מרצה שלא מסוגל להנגיש את עצמו לא יכול להיות חלק ממערך האקדמי. צריך להביא את זה לרמת דיקן, ומשם לרדת כלפי מטה. נחמד שמציפים הכל מלמטה ורוצים להיות נגישים לכולם, אם זה לא מגיע מלמעלה, מהממסד, מהרגולטור, זה יכול לקרות.

אחלם: מה שאתה אומר בעייתי מאוד, מה שמתאים – אפילו אם יש שני סטודנטים שיש להם לקות ראייה, צרכים של שניהם שונים. אי אפשר לעשות הנגשה אחידה לכולם.

מה שצריך לעשות, זה לאפשר מגוון של אפשרויות של התאמות, וכל סטודנט שיכול שיש לו איזושהי בעיה והוא צריך הנגשה מסוימת, שיבקש ויקבל.

לפי צרכים שלו.

צור: לא מתייחס לפתרון טכני, יכולים לשבת כמו כל דבר לעשות סיעור מוחות ולהגיע אליו. אבל ברמה רעיונות, לא ראיתי בסקרי סוף שנה שאלה כמה אתה מרוצה ממידת נגישות של התכנים.

ניצן: צודק. החוברת שהראיתי שהוצאנו, הוצאנו יחד עם דיקנט. דיקן סטודנטים עוזר לכתוב אותה, הציג את החוברת בפעם ראשונה שחולקה, עוד משהו -בעיקרון יש תקנות הנגישות למוסדות השכלה גבוהה, שנכנסות בנובמבר 2018, ממש או נכנסו או נכנסות בקרוב. ברגע שייכנסו, תהיה סמכות לאכוף דברים אלה. יש בתקופת ביניים שאנו נמצאים בה, עד אז, חובה להיות נגישים ברמה סבירה. כלומר שאפשר עדיין לעשות דברים, לנסות לאכוף לפחות חלק מהדברים, ממה שאני יודעת.

שירלי: לצערי נאלצת לעצור את הדיון כי אנשים עומדים בחלון הדלת, ממתינים להיכנס. אם יש שאלות נוספות תעלו במודל דרכי, אילנה וניצן יוכלו להשיב. אפשר ליצור איתן קשר להמשיך השיח גם בהמשך. אילנה וניצן יסכימו לחכות בחוץ לענות על שאלות.

תודה רבה לשתיכן. זו רק פתיחה.